CELEX: 62015CN0522
Language: fi
Date: 2015-09-28 00:00:00
Title: Asia C-522/15 P: Valitus, jonka Euroopan komissio on tehnyt 28.9.2015 unionin yleisen tuomioistuimen (kuudes jaosto) yhdistetyissä asioissa T-389/10 ja T-419/10, 15.7.2015 antamasta tuomiosta

7.12.2015   
            
            
               FI
            
            
               Euroopan unionin virallinen lehti
            
            
               C 406/26
            
         Valitus, jonka Euroopan komissio on tehnyt 28.9.2015 unionin yleisen tuomioistuimen (kuudes jaosto) yhdistetyissä asioissa T-389/10 ja T-419/10, 15.7.2015 antamasta tuomiosta
   (Asia C-522/15 P)
   (2015/C 406/26)
   Oikeudenkäyntikieli: italia
   
      Asianosaiset
   
   
      Valittaja: Euroopan komissio (asiamiehet: P. Rossi ja V. Bottka)
   
      Muut osapuolet: Siderurgica Latina Martin SpA (SLM) ja Ori Martin SA.
   
      Vaatimukset
   
   Komissio vaatii unionin tuomioistuinta
   
               i)
            
            
               kumoamaan valituksenalaisen tuomion siltä osin kuin siinä pienennetään SLM:lle määrätyn sakon perusmäärää ja todetaan, että riidanalaisessa päätöksessä ei ollut otettu huomioon rikkomuksen tietyn osan osalta sitä, että SLM ei ollut osallistunut Club Italian ulkoiseen osa-alueeseen
            
         
               ii)
            
            
               kumoamaan valituksenalaisen tuomion siltä osin kuin siinä pienennetään SLM:lle määrätyn sakon määrää 1,956 miljoonaan euroon ja peruutetaan SLM:lle yhdessä Ori Martinin kanssa yhteisvastuullisesti määrätty sakko
            
         
               iii)
            
            
               ratkaisemaan asian ja laskemaan uudelleen määrättävän sakon määrän komission vaatimusten mukaisesti
            
         
               iv)
            
            
               velvoittamaan ensimmäisen oikeusasteen kantajat korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               i)
            
            
               Unionin yleinen tuomioistuin on vääristänyt tosiseikkoja katsoessaan virheellisesti, että riidanalaisessa päätöksessä SLM:lle määrätyn sakon perusmäärä on 19,8 miljoonaa euroa eikä 15,965 miljoonaa euroa niin kuin toisessa oikaisupäätöksessä todetaan, joista 14 miljoonasta eurosta se on yhteisvastuussa Ori Martinin kanssa.
            
         
               ii)
            
            
               Unionin yleinen tuomioistuin on tehnyt oikeudellisen virheen soveltaessaan yhteisvastuuta sakosta koskevia sääntöjä ja laskiessaan 10 prosentin enimmäismäärää, siltä osin kuin se on vahvistanut sakon lopulliseksi määräksi, josta SLM on vastuussa, 1,956 miljoonaa euroa soveltaen asetuksen (EY) N:o 1/2003 (1) 23 artiklan 2 kohdassa tarkoitettua laillista 10 prosentin enimmäismäärää SLM:n kokonaisliikevaihdosta viitevuonna. Nyt esillä olevaan asiaan liittyvässä tilanteessa ratkaisussa olisi pitänyt todeta, että SLM ei ollut vastuussa ainoastaan 1,956 miljoonan euron maksamisesta henkilökohtaisesti vaan myös 13,3 miljoonan euron määrästä yhteisvastuussa Ori Martinin kanssa. Enimmäismäärät olisi näet pitänyt laskea erikseen SLM:lle yksin ajanjaksolta, jona se osallistui rikkomiseen, kun se ei ollut Ori Martinin määräysvallassa (SLM:n maailmanlaajuista liikevaihtoa koskeva enimmäismäärä) ja SLM:lle yhteisvastuussa Ori Martinin kanssa ajanjaksolta, jona tytäryhtiö oli emoyhtiön määräysvallassa (Ori Martinin maailmanlaajuista liikevaihtoa koskeva enimmäismäärä, jota ei ole saavutettu esillä olevassa asiassa).
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EUVL L 1, s. 1).